**1-ва седмица – 13.09.2025**

***Домашна работа***

Скъпи родители,

Днес с Вашите деца се запознахме с Българската азбука. В клас те се научиха да изписват **буква Аа** и **буква Мм**. За да затвърдят знанията си и да упражнят писането си, помогнете им ***да попълнят страници 4,5,8 и 9 от Учебната тетрадка.*** Там те трябва красиво да изпишат малка и голяма буква А и М.

Също така упражнете ***четенето на думичките в Буквара на страница 18 и 19***. Първо прочетете Вие думичките, а след това подканете детето само да ги прочете, докато започне да чете гладко.

Като всяко начало и това ще бъде предизвикателство за тях. Затова Ви моля да бъдете до тях в тези начални стъпки и да им помогнете да придобият увереност в своите знания и умения. Нека децата пишат с молив в тетрадката. Ако сгрешат, изтрийте с гума, но това да е възможно най-рядко.